MUNKAKÖRI LEÍRÁS

**Programozási és tervezési tisztviselő (hiv.: VN018)**

**Ideiglenes alkalmazott – AST4 – időtartam: 5 év**

A SESAR közös vállalkozás felvételi eljárást indít azzal a céllal, hogy tartaléklistát hozzon létre a **programozási & tervezési tisztviselő** **(TA – AST4)** pozícióra. A szolgálati hely Brüsszelben (Belgium), a SESAR közös vállalkozás székhelyén van, amely egyben a munkavégzés helye is.

1. **BEVEZETÉS**
2. **A SESAR program**

Az „Egységes európai égbolt” légiforgalmi szolgáltatási kutatási (SESAR) program célja, hogy korszerűsítse a légiforgalmi szolgáltatást (ATM) Európában; a SESAR képviseli az egységes európai égbolt technológiai pillérét.

1. **A SESAR közös vállalkozás**

E hatalmas és ambiciózus program megfelelő irányítása érdekében egy jogi személyként működő szervezetet hoztak létre az uniós jog alapján. A SESAR közös vállalkozást (SJU) a 1361/2008/EK tanácsi rendelettel (a SESAR közös vállalkozásról szóló rendelet), legutóbb pedig a 2014. június 16-i 721/2014/EU tanácsi rendelettel módosított, az új generációs európai légiforgalmi szolgáltatási rendszer (SESAR) megvalósítása érdekében közös vállalkozás alapításáról szóló, 2007. február 27-i 219/2007/EK tanácsi rendelet (a SESAR-rendelet) alapján hozták létre.

A SESAR közös vállalkozás tevékenységeiről további tájékoztatást itt talál: [http://www.sesarju.eu.](http://www.sesarju.eu/public/subsite_homepage/homepage.html)

## FŐ FELELŐSSÉGI KÖRÖK

A tervezési tisztviselő a vállalati minőségügyi, tervezési és beszámolási vezető felügyelete alá tartozik, jelentési kötelezettséggel.

A tervezési tisztviselő fő feladatai:

* Az SJU vállalati programozási és tervezési tevékenységeinek támogatása, a SJU rendeletben meghatározottaknak megfelelően (a vállalati terv karbantartásának támogatása, stb.). Kiemelt hozzájárulás az egységes programozási dokumentum (SPD) kidolgozásához.
* Tevékeny hozzájárulás az SPD költségvetési szemléletének kialakításához és fenntartásához, a felülről lefelé irányuló megközelítés fenntartásával, átfogó képet adva, valamint biztosítva az adatok minőségét és pontosságát a költségvetés kidolgozása és ellenőrzési folyamata során az SJU pénzügyi területtel együttműködve.
* Támogatás a belső tervezési folyamat és ezen folyamat SJU egészében való megvalósításának előkészítéséhez és végrehajtásához.
* Hozzájárulás az SJU minőségirányítási rendszer (QMS) és az információs és dokumentumkezelő rendszer (I/DMS) hatékony megvalósításához, különösen a költségvetéshez és tervezéshez kapcsolódó hatékonysági intézkedések (eszközök, eljárások) azonosítása és végrehajtása révén.
* Hozzájárulás az SJU-val kapcsolatos tervezési és jelentési ciklushoz kapcsolódó képzési és tudatosságnövelő tevékenységekhez.
* Szükség esetén pénzügyi ellenőri (FVA) feladatok ellátása az Európai Közösségek költségvetési szabályozásának és az SJU pénzügyi munkafolyamatainak megfelelően.
* A munkakör ellátása érdekében szükséges további feladatok elvégzése.

## ELŐÍRT ALKALMASSÁGI FELTÉTELEK

A jelöltek kiválasztási eljárásban való részvételének feltétele, hogy a jelentkezési határidő időpontjában teljesítik a következő kritériumokat.

1. **Minimálisan szükséges képesítések**

Oklevéllel igazolt, felsőfokú végzettség;

VAGY

Felsőfokú tanulmányok folytatására jogosító középiskolai oklevél, és legalább hároméves szakirányú szakmai tapasztalat.

1. **Minimális szakmai tapasztalat**

Legalább **9 év** igazolt szakmai tapasztalat a minimálisan szükséges képesítés megszerzését követően a fő felelősségi körökhöz kapcsolódó területen, lehetőleg kutatási környezetben.

1. **Minimálisan szükséges nyelvtudás**

Kötelező az Európai Unió egyik nyelvének alapos ismerete és az Európai Unió egy másik nyelvének kielégítő ismerete ahhoz, hogy el tudja látni feladatait.

1. **Emellett a jelentkezés akkor elfogadható, ha a jelölt:**
* az Európai Unió valamely tagállamának állampolgára;
* eleget tett a sorkatonai szolgálatra vonatkozó, jogszabályokban előírt kötelezettségeinek;
* teljes körűen gyakorolhatja állampolgári jogait[[1]](#footnote-2);
* fizikailag alkalmas a pozícióval járó feladatok teljesítésére[[2]](#footnote-3).

## TOVÁBBI INFORMÁCIÓK

Az egyéb követelményeket, továbbá a munkakörhöz, valamint a kiválasztási, interjúztatási és vizsgáztatási eljáráshoz kapcsolódó részleteket az álláshirdetés teljes változata tartalmazza, amely az SESAR közös vállalkozás álláslehetőségeket tartalmazó weboldaláról tölthető le: [http://www.sesarju.eu](http://www.sesarju.eu./). A pályázatokat az álláshirdetésben leírt eljárás szerint kell benyújtani.

A kiválasztott jelöltet ideiglenes alkalmazottként (2f. cikk, AST4 besorolási fokozat) veszik fel ötéves, határozott idejű, megújítható munkaszerződés keretében.

A munkaviszonnyal kapcsolatos jogokról és kötelezettségekről további információkat a következő dokumentumban talál:

<http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:HU:PDF>

**A pályázatok benyújtásának határideje 2018. április 16., brüsszeli idő szerint 23.00 óra.**

1. Kinevezése előtt a sikeres pályázót felkérik, hogy mutassa be a rendőrségi nyilvántartás alapján kiállított igazolást a büntetlen előéletéről. [↑](#footnote-ref-2)
2. A munkaviszony megkezdése előtt a jelölt orvosi vizsgálaton esik át, hogy a SESAR közös vállalkozás meggyőződhessen arról, hogy a jelölt megfelel-e az Európai Közösségek egyéb alkalmazottaira vonatkozó alkalmazási feltételek 12. cikke (2) bekezdésének d) pontjában meghatározott követelményeknek. [↑](#footnote-ref-3)